EPG พุ่ง 5% นิวไฮรอบกว่า 4 เดือน โบรกฯแนะเป้า 8.50 บ. มองผลงานเทิร์นอะราวด์
EPG พุ่ง 5% นิวไฮรอบกว่า 4 เดือน โบรกฯแนะเป้า 8.50 บ. มองผลงานเทิร์นอะราวด์ ล่าสุดอยู่ที่ 7.15 บาท บวก 0.35 บาท หรือ 5.15% มูลค่าซื้อขาย 109.92 ล้านบาท
EPG พุ่ง 5% นิวไฮรอบกว่า 4 เดือน โบรกฯแนะเป้า 8.50 บ. มองผลงานเทิร์นอะราวด์ ล่าสุดอยู่ที่ 7.15 บาท บวก 0.35 บาท หรือ 5.15% มูลค่าซื้อขาย 109.92 ล้านบาท
17 ก.ค. 2562

ผู้สื่อข่าวรายางานว่า ราคาหุ้น บริษัท อีสเทิร์นโพลีเมอร์ กรุ๊ป จำกัด (มหาชน) หรือ EPG ล่าสุด ณ เวลา 10.16 น. อยู่ที่ 7.15 บาท บวก 0.35 บาท หรือ 5.15% สูงสุดที่ 7.20 บาท ต่ำสุดที่ 7 บาท ด้วยมูลค่าซื้อขาย 109.92 ล้านบาท ทั้งนี้ ราคาหุ้น EPG ปรับตัวขึ้นสูงสุดในรอบกว่า 4 เดือน นับตั้งแต่ราคาหุ้นอยู่ที่ระดับ 7.25 บาท เมื่อวันที่ 1 มี.ค.2562

โดย บล.ฟินันเซีย ไซรัส ระบุในบทวิเคราะห์ แนะนำ “ซื้อ” หุ้น EPG ประเมินราคาเป้าหมาย 8.50 บาท โดยคาดกำไรในไตรมาส 1 ของปี 62/63 (เม.ย.-มิ.ย.) ฟื้นเป็นไตรมาสแรกในรอบ 4 ไตรมาส +80% Q-Q เป็น 202 ล้านบาท เพราะเริ่มใช้ต้นทุนเม็ดพลาสติกที่ถูกลง ปัจจุบัน HDPE อยู่ที่ 1,000 เหรียญสหรัฐ/ตัน -17% YTD, PP อยู่ที่ 1,086 เหรียญสหรัฐ/ตัน -11% YTD, PET อยู่ที่ 995 เหรียญสหรัฐ/ตัน -13% YTD จากอุปสงค์ที่อ่อนแอ อุปทานที่เพิ่มขึ้น และบาทแข็งทำให้วัตถุดิบยังมีแนวโน้มลดลงต่อ
ทั้งนี้ ฝาครอบรถกระบะ (Canopy) ดีไซน์ใหม่ น้ำไม่รั่วซึม ขายดีในจีนซึ่งมีนโยบายให้รถกระบะที่วิ่ง ต้องมีฝาปิดเรียบร้อย นอกจากนี้ ปี 62/63 (เม.ย.62-มี.ค.63) บริษัทยังเน้นลดต้นทุน โดยคาดกำไร turnaround +11% หลังหดตัวหลายปีติดต่อกัน